Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 20. veljače 2011.

7(62)2011.

Evanđelje Mt 5.38-48
Ljubite neprijatelje!
Čitanje svetog Evanđelja po Mateju
U ono vrijeme: Reče Isus svojim učenicima: »Čuli ste da je rečeno: Oko za oko,
zub za zub! A ja vam kažem: Ne opirite se Zlomu! Naprotiv, pljusne li te tko po desnom obrazu, okreni mu i drugi. Onomu tko bi se htio s tobom parničiti da bi se domogao tvoje donje haljine prepusti i gornju. Ako te tko prisili jednu milju, pođi s njim dvije. Tko od tebe što zaište, podaj mu! I ne okreni se od onoga koji hoće da mu pozajmiš. Čuli ste daje rečeno:
Ljubi svoga bližnjega, a mrzi neprijatelja.
A ja vam kažem: Ljubite neprijatelje,
molite za one koji vas progone da budete
sinovi svoga Oca koji je na nebesima,
jer on daje da sunce njegovo izlazi nad zlima i dobrima i da kiša pada pravednicima i nepravednicima. Jer ako ljubite one koji vas ljube, kakva li vam plaća? Zar to isto ne čine i carinici? I ako pozdravljate
samo braću, što osobito činite?
Zar to isto ne čine i pogani?
Budite dakle savršeni kao što je savršen
Otac vaš nebeski!«
Riječ Gospodnja

HVALA HR I PROGRAM
Zahvaljujemo HR I program koji su došli jučer i napravili reportažu o našem samostanu.
Vi ste i naš gvardijan imali mogućnost kratko reći o FSR-u, zajedništvu vjernika koji nam dolaze iz cijele Županije, mladima koji mole i pjevaju, zajednici Cenacolo, Udruzi «Izvor” i radovima koji su otkrili na svjetlo dana (od 123 preko) 80 novih ploča. U crkvi je povijest Zadra od 14. do 19. stoljeća izašla na svijetlo dana: «jer on daje da sunce njegovo izlazi nad zlima i dobrima i da kiša pada pravednicima i nepravednicima”.

ISUSOV PACIFIZAM (Mt 5, 38 - 48)
Govoriti o pacifizmu u vrijeme dok još mnogi nose rane od rata ili nose boli za svojim poginulim, ima li smisla? Možda baš u ovo vrijeme i treba imati kuraža i govoriti o pacifizmu i pomirenju. Ne može se živjeti budućnost u mržnji i neprijateljstvu. Svakome je jasno da je stanje mržnje i neprijateljstva nenormalno čovjekovo stanje.
U tome stanju se ne može živjeti. Izlaz se mora tražiti. Jedni su tražili izlaz u izjednačavanju zla i mržnje. To je onaj zakon 'oko za oko, zub za zub'. Taj zakon je starozavjetni zakon s vrlo visokim nivoom pravednosti. Treba priznati da je zakon izjednačavanja osvete na vrlo velikoj visini ljudske kulture. Redovno se osveta događa puno radikalnije i na jednu nepravednu riječ reče se više uvredljivih riječi, za jedno oko skida se glava.
U tom osvećivanju događaju se zločini protiv čovječanstva. To je kad se ne ubija samo vojnike nego sve one koji su u srodstvu s vojnicima. Prekoračivanje tog zakona događa se u svakom etničkom čišćenju. Kad je pitanje odnosa prema zlu onda ne vrijedi poslovica da se klin izbija klinom. Zlo se ne dokida zlom nego se samo povećava. Potrebno je postati svjestan ove istine. Isus uvodi svoje učenike u jedan paradoks - ljubite neprijatelje. Je li to proturječnost u sebi ili metaforični govor?
Iz cijelog Isusovog stava vidi se da se radi o paradoksu ali koji u ljubavi (unutarnjoj) postaje moguć. Isus ljude sjedinjuje, ne zakonom i pravilom, nego ljubavlju i dobrotom. Potrebno je u sebi imati ljubav da bi se moglo nadići sukobe i proturječnosti. Tko je postao prebivalište Boga, u kome je 'proradila' ljubav, taj nema neprijatelje, što ne znači da ne primjećuje prisustvo zla u ljudima i svijetu. Razlikuje se grešnika i grijeh, zlo i zločinca. Također je veliko pitanje da li je svaki naš neprijatelj samim time i zločinac?
Znano nam je da smo svi mi i grešnici (počinjemo zlo) i pravednici (ljubimo dobro). Isusov poziv sve ljude poziva da se više otvore prema dobru, da dobro prije zapažaju nego li zlo. Time nam postaje moguće ljubiti i neprijatelja. U njemu ljubimo ono dobro, onu Božju sliku koju ni grijeh nije porušio. Iz ovog stava proizlazi kršćansko neprihvaćanje smrtne osude, kao ni bilo koje drugo ubojstvo. Život ljudski nadilazi kompetenciju drugih ljudi, pa i samog nosioca života.
Da bi čovjek ljubio i 'neprijatelja' nužno je da u sebi nađe tome 'razlog'. Neke vrste daje i Isus razlog - dobrota Božja prema ljudima bez obzira jesu li dobri ili zli. Sunce (izvor života) sije nad svima, kiša (također znak rasta života) pada na sve ljude. Nitko nije zaslužio da ga se voli. Ljubav uvijek ističe iz onoga koji ima taj božanski dar. Možemo reći da je u sve ljude posijano sjeme ljubavi, a ljudi mogu to sjeme prigušiti da ne izraste i ne donese plod.
Da bi se ljubilo 'neprijatelja' potrebno je da se nadiđe ova naša ‘naravna 'narav', da ju se proširi prema Bogu. Tako onome u kome živi Bog narav biva pobožanstvenjena, a time i moćna da čini kao što čini Bog. Vuku je naravno da grize, ali zato to nije naravno 'kultiviranom' čovjeku. Tako isto je normalno mrziti neprijatelja na 'nižioj razini naravi', ali je također normalno i opraštanje onome tko je kršten Isusovim duhom. Isus razlikuje da ono što je naravno za pogane nije za kršćane.To se može postići jedino kroz ljubav i praštanje. Kao što smo kao ljudi pozvani da se prosvjetljujemo, kultiviramo, tako smo pozvani i da svoju narav oplemenimo, da ju uzdignemo iznad 'životinjske naravi' jer je naša narav prožeta duhom u kojem prebiva Bog. Ljudi su hram Božji, kako reče sv. Pavao. Nekada smo pobožniji prema kamenim hramovima nego li prema živim hramovima, ljudima. Izričita je prijetnja Božja, prema S. Pavlu, tko poruši živi Božji hram Bog će ga porušiti.
Samo je u ovome slučaju ostavljeno da kaznu provede sam Bog, jer od njega je čovjek, drugi nitko. Na koncu recimo i ovo: govor je o duhovnoj ljubavi, a ne o emocionalnoj koja je trenutna i vrlo promjenjiva. Emocije se smire, a duh ili ljubi ili prezire. Božji duh ljubi i u svim ljudima prepoznaje Božju sliku. Marjan Jurčević

7. nedjelja kroz godinu A (Mt 5,38-48)
Popričesna meditacija
Ljubiti prijatelje nije herojstvo. Tako čine pogani i carinici. Vlastitost Isusovih učenika je ljubav prema neprijateljima.
To je teško. Međutim, nije moguće vjerovati u Isusa, a preskočiti njegove riječi.
Isus je sam doživljavao neprijateljstva prema sebi, ali nije u njegovom srcu izraslo neprijateljstvo.
Gospodine! Ti ljubiš bez prosuđivanja je li osoba dostojna Tvoje ljubavi. Ti daješ da sunce izlazi svako jutro nad sve ljude i da kiša jednako zalijeva polja dobrih i zlih. Judu u gesti izdajstva nazivaš prijateljem, ljudima pod križem opraštaš.
Tvoja je poruka - Ljubite i budite spremni umrijeti sebi. Ljubite kao što sam ja vas ljubio.
“Ljubite svoje neprijatelje.” Da, nije moguće vjerovati u Tebe, a preskočiti Tvoje riječi. Obdari nas milošću da Te u svemu nasljedujemo. Priredio: Dario Miletić

HRVATSKA KATOLIČKA UDRUGA MEDICINSKIH SESTARA I TEHNIČARA ZADAR
Kralja Stjepana Držislava 10
ZADAR * Tel./fax.: 023/ 250 403
HODOČAŠĆE U BITETTO
Dragi članovi i prijatelji Udruge!
Nastavljamo sa našim hodočašćima koja su nama veliko obogaćenje, a preko nas vjerujemo i drugima.
Hodočašće u Italiju od 26. (utorak) do 30. travnja (subota) 2011. Organiziramo skupa sa našim franjevcima. Polazak 26. travnja u 8.00 sati prema Dubrovniku. U Dubrovniku uz stručno vodstvo razgledavanje grada. U 20.00 sati ulazak u brod i polazak u 22.00 sata. 27. travnja dolazak u Bari oko 7.00 sati. Posjet katedrali i odlazak u Bitetto gdje je živio blaženi Jakov Zadranin. To je ujedno i dan kada se posebno slavi. Sudjelovat ćemo u svetoj Misi i procesiji. Nastavlja se putovanje prema Termoli. U hotelu Europa imamo 2 polupansiona. 28. travnja (četvrtak) posjet sv. Patru Piu u San Giovanni Rotondo, a zati san Michele u Gargano.
29. travnja (petak) polazak prema Anconi- Posjet san Gabriele - Decadopulata, a zatim posjet svetištu Loreto. U 19.00 sati ulazak u brod Ancona - Split. Polazak u 21.00 sati. Dolazak 30. travnja (subota) u jutarnjim satima i polazak za Zadar. Cijena putovanja autobusom i brodom, te 2 polupansiona iznosi 200 eura ili 1480. kuna. Uz upis obavezno treba dostaviti: ime, prezime, datum rođenja, državljanstvo, broj putovnice, mobitel i novac. Interes je jako velik, pa molim članove Udruge da se što prije upišu.

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 20. II. VII NKG Eleuterije, Jordan
Ponedjeljak: 21. II: Petar, Damiani, Kateheza za odrasle u 19,45 h
Utorak 22. II. Katedra sv. Petra ap. - Pobožnost utorkom sv. Anti - molitva. - Kateheza za mlade u 20 sati
Srijeda 23. II. Polikarp, Romana
Četvrtak 24. II. Goran, Montan
Petak 25. II. Romeo, Donat
Subota 26. II Aleksandar, Branimir
Nedjelja 27. II. VIII. NKG, Gabrijel, Leonardo
Iiduće NEDJELJE SU MISE u 8,30 u 10 i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 18,30 sati.

OBNOVA PODA U CRKVI SV. FRANE
Konferencija za tisak je bila 15. veljače 2011. na kojoj je govorila pročelnica Konzervatorskog odjela u Zadru: Anastazija Magaš Mesić i fra Drago Ljevar. Novootkrivene ploče ostaju na svom mjestu i na njih stavljamo: geotekstil po kojemu izravnavamo pijeskom do nulte točke na koji dolaze cijevi s podnim grijanjem i normalno kamene ploče. Hvala svim MEDIJIMA na lijepom odazivu koji su prenijeli o dokumentiranju (fotografiranje, geodetsko snimanje u 3D iz kojih će dokumenata struka proučavati povijest grada od 14. najstarija do 19. st najmlađa ploča).
Kroz ovo vrijeme misa će biti u jutarnjim satima u kapelici sv. Ante, a večernja i mise nedjeljom u samostanskoj blagovaonici, koju grijemo.
Ovoga tjedna smo primili 1820 KN. Hvala. Svaki Vaš dar je dobrodošao i unaprijed Vam zahvaljujemo.
Vi možete svoje priloge uplatiti za grijanje u sakristiji ili preko žiro računa:
Samostan sv. Frane u Zadru Hypo Alpe-Adria Bank d. d., Zagreb:
2500009-1101027824 s naznakom da je to za crkvu i samostan
sv. Frane u Zadru.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)